Premiile Grammy 2025: Beyoncé a câștigat trofeul pentru Albumul anului cu „Cowboy Carter”. Lista completă a câștigătorilor
Premiile Grammy 2025 au fost decernate la Los Angeles, Beyoncé primind cel mai important premiu al serii pentru Albumul anului, iar Kendrick Lamar a câștigat toate categoriile la care a fost nominalizat, inclusiv Cântecul și Înregistrarea anului. Beyoncé, nominalizată de 11 ori la ediția a 67-a a galei, a câștigat trofee pentru Albumul anului și Cel mai bun album country cu "Cowboy Carter". Premiul pentru Albumul anului a fost înmânat de membrii Departamentului de Pompieri din Los Angeles, în semn de recunoaștere pentru eforturile lor de a stăpâni incendiile de vegetație care au devastat orașul.